एक अधिकारी ने दावा किया, ‘‘अरुणाचल प्रदेश के चांगलांग जिले में लीसस और पूर्वोत्तर के राज्यों के कुछ अन्य समूहों की मांग पर भी विचार किया जा रहा है. हालांकि इसके लिये एक समय सीमा निर्धारित करना काफी मुश्किल है क्योंकि वह मामला अलग होने के अलावा बिल्कुल विशिष्ट पृष्ठभूमि वाला है.’’ वे आगे जोड़ते हैं कि सरकार के एजेंडे के शीर्ष पर असम की ‘‘लंबे समय से चली आ रही मांग’’ है जो इस क्षेत्र की सुरक्षा के साथ भी जुड़ी हुई है.